Diari Oficial de la Generalitat Valenciana


Sumari del DOGV 6712, del 13-02-2012 (2012/1093)

RESOLUCIÓ de 2 de febrer de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni plurianual de col·laboració entre l'Institut de Majors i Servicis Socials (IMSERSO), la Fundació ONCE per a la Cooperació i Inclusió Social de Persones amb Discapacitat i l'Agència Valenciana de Mobilitat, per a potenciar el servici de transport en taxi accessible.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6712

Data del DOGV
:   13-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1093


Data del document
:   02-02-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 2 de febrer de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni plurianual de col·laboració entre l'Institut de Majors i Servicis Socials (IMSERSO), la Fundació ONCE per a la Cooperació i Inclusió Social de Persones amb Discapacitat i l'Agència Valenciana de Mobilitat, per a potenciar el servici de transport en taxi accessible. [2012/1093]  
L'Institut de Majors i Servicis Socials (IMSERSO), la Fundació ONCE per a la Cooperació i Inclusió Social de Persones amb Discapacitat i l'Agència Valenciana de Mobilitat han subscrit, després de la tramitació prèvia reglamentària, el 13 de setembre de 2011, el conveni plurianual de col·laboració per a potenciar el servici de transport en taxi accessible.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0060/2012, i que figura com a annex d'esta resolució.  
  
València, 2 de febrer de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
Conveni plurianual de col·laboració per a potenciar el servici de transport en taxi accessible entre l'Institut de Majors i Servicis Socials (IMSERSO), la Fundació ONCE per a la cooperació i inclusió social de persones amb discapacitat i l'Agència Valenciana de Mobilitat  
  
Madrid, 13 de setembre de 2011  
  
Reunits  
D'una part, Purificación Causapié Lopesino, directora general de l'Institut de Majors i Servicis Socials, d'ara en avant IMSERSO, nomenada pel Reial Decret 395/2010, de 8 de gener (BOE núm. 8, de 9 de gener).  
D'una altra part, José Luis Martínez Donoso, director general de la Fundació ONCE per a la Cooperació i Inclusió Social de Persones amb Discapacitat, en l'exercici de les facultats de representació que li van conferir per mitjà d'escriptura atorgada a Madrid, en data 30 de maig de 2011, davant del notari de Madrid, Antonio Crespo Monerri, amb el número 927 del seu protocol.  
I d'una altra part, Isabel Bonig Trigueros, en representació de l'Agència Valenciana de Mobilitat, d'ara en avant l'entitat.  
Tots ells intervenen en nom i representació de les seues respectives entitats, en exercici de les competències que els estan legalment atribuïdes, i es reconeixen mútuament i recíprocament legitimitat i capacitat suficient per a obligar-se per mitjà del present conveni en els termes que s'hi contenen i, a este efecte,  
  
Exposen  
Que l'IMSERSO i la Fundació ONCE mantenen una preocupació comuna encaminada al fet que l'accessibilitat universal en tots els entorns, productes i servicis siga una realitat i, especialment, per a evitar les situacions de discapacitat que impedixen o dificulten que totes les persones es troben en igualtat d'oportunitats. En concret, en els nuclis urbans desenrotlla una línia de cooperació a fi d'unir esforços i col·laborar amb altres organismes públics en la consecució d'una millor qualitat de vida de les persones amb discapacitat, donant suport al fet que puguen disposar o potenciar el servici de transport en taxi accessible; tot això d'acord amb les estratègies del I Pla Nacional d'Accessibilitat 2004-2012, aprovat pel Consell de Ministres en la seua reunió de 25 de juliol de 2003, i amb les lleis 38/2006, de 14 de desembre, de Promoció de l'Autonomia Personal i Atenció a les Persones en Situació de Dependència, i 51/2003, de 2 de desembre, d'Igualtat d'Oportunitats, no-Discriminació i Accessibilitat Universal (LIONDAU), així com amb la normativa que les desplega.  
Amb este fi, amb data 14 de març de 2011, els titulars d'ambdós institucions han firmat un conveni de col·laboració l'objecte del qual és l'execució d'un programa d'accessibilitat universal en col·laboració amb altres institucions del país, al llarg de l'any 2011.  
Que basant-se en el conveni de col·laboració mencionat anteriorment, i tenint en compte el que establix l'article 7 de la Llei 7/1985, de 2 d'abril, Reguladora de les Bases de Règim Local, el Ministeri de Treball i Assumptes Socials, a través de l'IMSERSO, la Fundació ONCE i l'entitat, declaren el seu interés a subscriure un conveni de col·laboració per al desenrotllament d'actuacions dirigides a potenciar el servici de transport en taxi accessible en l'àmbit de l'Àrea de Prestació Conjunta de València, segons un acord pres en la reunió de la Comissió de Seguiment del Conveni Marc de 2011, celebrada el dia 1 de juliol de 2011.  
  
Per tot allò que s'ha exposat, els intervinents formalitzen el present conveni de col·laboració, d'acord amb les següents  
  
Clàusules  
  
Primera. Objecte  
El present conveni té com a finalitat la realització d'actuacions dirigides a potenciar el servici de transport en taxi en l'Àrea de Prestació Conjunta de València, per mitjà de la incorporació de dos vehicles accessibles per a tots a la flota de transport d'esta naturalesa.   
  
Segona. Normes tècniques  
La col·laboració que s'establix s'ajustarà al que conté el Conveni Marc 2011 en el qual s'inscriu esta col·laboració, i les condicions tècniques dels vehicles s'acomodaran a les exigències definides pel CEAPAT.  
  
Tercera. Finançament  
El total de l'ajuda concedida per les parts per a finançar l'adquisició del taxi accessible no excedirà, en cap cas, deu mil euros (10.000 €) per vehicle accessible.  
En concret, l'IMSERSO i la Fundació ONCE participaran en el projecte amb les aportacions següents:  
En euros:  
  
  
  
Este pla de finançament s'ajusta a allò que acorda la Comissió de Seguiment del Conveni Marc en la reunió celebrada el dia 1 de juliol de 2011.  
  
Quarta. Pagaments  
L'IMSERSO formalitzarà la seua col·laboració financera abonant la seua quota a l'entitat quan es firme el conveni, amb càrrec a l'aplicació 31.31.749 del Pressupost de Gastos i Dotacions de l'IMSERSO per al present exercici.  
La Fundació ONCE farà efectiva la seua aportació directament a l'entitat una vegada rebuda l'adequada i suficient justificació i després de l'emissió del corresponent informe d'avaluació de qualitat positiu.  
L'entitat, quan reba este informe, pagarà al taxista l'ajuda concedida i remetrà a l'IMSERSO el comprovant del pagament.  
  
  
Quinta. Seguiment i justificació  
Per a fer el seguiment i la justificació del projecte objecte del present conveni l'entitat haurà de presentar els documents següents davant de l'IMSERSO:  
- Còpia de la factura de la compra del vehicle.  
- Còpia de la factura de transformació del vehicle.  
- Còpia de la conformitat de la Inspecció Tècnica de Vehicles (ITV).  
- Certificat de l'empresa transformadora del fet que la transformació del vehicle complix la Norma UNE 26014.  
- Còpia del certificat bancari del compte bancari en què l'entitat vol rebre les quanties concedides.  
- Certificat o document que justifique el compromís adquirit al realitzar la petició d'adhesió segons els criteris especificats en la clàusula sexta del conveni marc.  
Els quatre primers documents els haurà entregat, prèviament, el taxista a l'entitat.  
L'entitat tindrà un termini per a presentar la justificació fins al dia 30 d'abril de 2013.  
L'IMSERSO remetrà els documents mencionats anteriorment a la seu de la Fundació ONCE per a l'elaboració de l'informe d'avaluació de qualitat.  
  
Sexta. Compromisos de l'entitat  
L'entitat donarà suport als processos necessaris perquè el servici de transport en taxi accessible que es promou a través del present conveni siga operatiu tan ràpidament com siga possible, i es comprometrà a mantindre'l, amb els vehicles que es financen, per un període no inferior als quatre anys.  
Així mateix, ha assumit el compromís de realitzar l'actuació següent:  
Prioritzar les noves adjudicacions a vehicles que estiguen adscrits a llicències destinades exclusivament a taxis accessibles a fi de donar continuïtat al servici.  
  
Sèptima. Vigència  
El present conveni de col·laboració tindrà efectivitat des de la data en què es firme fins al dia 30 d'abril de l'any 2013, que constituïx el termini per a l'execució i justificació del projecte objecte del present acord.  
  
Octava. Publicitat i difusió  
Quan es firme el present conveni o una vegada finalitzades les actuacions objecte d'este, si les parts ho consideren oportú, se celebrarà un acte públic de caràcter interinstitucional, al qual seran invitats representants dels mitjans de comunicació social i del moviment associatiu de persones amb discapacitat.   
Tant en el mencionat acte com en qualsevol altra publicitat que es realitze del suport donat a la implantació o potenciació d'este transport accessible, figurarà de manera expressa la participació financera de la Fundació ONCE i l'IMSERSO.  
  
Novena. Resolució per incompliment  
Serà causa de resolució del present conveni l'incompliment, per part de les institucions participants, d'allò que s'hi ha pactat.  
A este efecte, serà necessari un acord de la Comissió de Seguiment que constate l'existència d'este incompliment i les seues conseqüències.  
En el cas que la resolució del conveni per incompliment tinga lloc amb anterioritat al primer pagament -el de l'IMSERSO- la Comissió de Seguiment podrà acordar l'anul·lació dels imports que l'IMSERSO i la Fundació ONCE tenen reservats en les seues respectives partides pressupostàries per a les actuacions objecte del conveni singular resolt.  
  
En el cas que la resolució del conveni per incompliment tinga lloc després de l'entrega de quantitats per part de l'IMSERSO o la Fundació ONCE a l'entitat, esta les haurà de reintegrar immediatament, amb els interessos legals de demora que siguen procedents.  
  
Tot això, sense perjuí de totes les responsabilitats que puguen exigir-se a l'entitat com a conseqüència del seu incompliment.  
  
Deu. Denúncia  
Qualsevol de les parts podrà denunciar el present conveni, i ho haurà de comunicar per escrit a les altres parts.  
  
Onze. Règim jurídic  
El present conveni es troba exclòs de l'àmbit d'aplicació de la Llei 30/2007, de 30 d'octubre, de Contractes del Sector Públic, en virtut del que establix l'article 4.1.c i 4.2 d'este text legal.   
  
Dotze. Jurisdicció competent  
La jurisdicció contenciosa administrativa serà la competent per a resoldre totes les qüestions litigioses que puguen suscitar-se entre les parts en el desenrotllament del present conveni, atesa la seua naturalesa administrativa.  
  
I en prova de conformitat de tot allò que s'ha exposat més amunt, firmen el present conveni, per triplicat, i a un sol efecte, en el lloc i la data que es detalla en el seu encapçalament.  
  
Per l'IMSERSO: Purificación Causapié Lopesino.  
Per la Fundació ONCE: José Luis Martínez Donoso.  
Per l'entitat: Isabel Bonig Trigueros.